**Tietoa ja voimavaroja hiv-tartunnan kanssa elämiseen – kurssi**, 25.-27.5.2018, Pääkaupunkiseutu.

Kurssi on tarkoitettu hiv-positiivisille, jotka haluavat tietoa hiv-tartunnan kanssa elämiseen sekä keinoja terveytensä ja hyvinvointinsa ylläpitämiseen. Kurssi mahdollistaa myös vertaistuen. Kurssi on tarkoitettu ensisijaisesti henkilöille, joiden hiv-tartunta on todettu viime vuosien aikana ja/tai jotka eivät ole aikaisemmin osallistuneet Hivpointin kursseille (tai edellisestä kurssista on useampi vuosi aikaa). Hakuaika kurssille on 19.2.–25.4.2018.

Kurssin ohjelmaan sisältyy mm. infektiotautien erikoislääkärin luento ja keskustelu hivin uusimmista lääketieteellisistä hoidoista (luennoija varmistuu myöhemmin) sekä terapeutti Jussi Nissisen luento ja keskustelu hivistä, seksuaalisuudesta ja häpeästä. Kurssille osallistuvat voivat ilmaista hakemuksessaan toiveensa erityisistä aiheista, joita toivovat kurssilla käsiteltävän.

Kurssi on osallistujille maksuton, matkakustannuksia lukuun ottamatta. Mikäli kurssille osallistuminen on matkakustannusten takia mahdotonta, ole yhteydessä kurssin vetäjiin. Kurssin vetäjinä Hivpointista toimivat Teppo Heikkinen ja Jenny Tigerstedt.

Kurssille hakeminen tapahtuu sähköisellä lomakkeella, joka löytyy Hivpointin sivuilta <http://hivpoint.fi/positiivisille/sopeutumisvalmennuskurssit/> Kurssille voi hakea myös sähköpostitse. Sähköpostissa tulee ilmetä hakemuslomakkeessa kysytyt tiedot. Lähetä hakemus viimeistään 25.4.2018 mennessä Teppo Heikkiselle teppo.heikkinen@hivpoint.fi Kurssille valitaan hakemusten perusteella 8-10 osallistujaa. Kurssille valinnasta ilmoitetaan valituille henkilökohtaisesti viimeistään 27.4.2018. Tiedustelut kurssista Teppo Heikkinen, 050 584 6269.

Kurssin ohjelma

Perjantai 25.5.2018

14.00 Lähtö kurssipaikalle yhteiskuljetuksella Helsingin keskustasta

15.00 Majoittuminen

15.30 – 17.30 Ryhmäkeskustelu ja tutustuminen

19.00 – 22.00 Illallinen ja yhteistä illanviettoa

Lauantai 26.5.2018

08.00 – 09.30 Aamiainen

10.30 – 12.00 Lääkärin luento ja keskustelu (luennoija varmistuu myöhemmin)

12.00 – 13.00 Lounas

14.00 – 16.30 Luento ja keskustelu hivistä, seksuaalisuudesta ja häpeästä (terapeutti Jussi Nissinen)

18.00 Illallinen

20.00 – 22.00 Yhteistä illanviettoa

Sunnuntai 27.5.2018

08.00 – 09.30 Aamiainen

10.00 – 12.00 Ryhmäkeskustelu ja kurssin palaute

12.00 - 13.30 Lounas

14.00 Lähtö kurssipaikasta yhteiskuljetuksella Helsinkiin

Tämä on alustava suunnitelma kurssista. Pienet muutokset ohjelmaan ovat mahdollisia. Tarkennettu ohjelma lähetetään kurssille valituille.